Toulon
An Toulon (Frinanses nga pagluwas: [tu.lɔ̃]; Provençal: Tolon (klasikal nga kasurat), Touloun (Mistralnon nga kasurat), ginluluwás [tuˈlun]; ha Initalyano: Tolone; ha Kinatsila: Tolón) usa nga syudad ha salatan nga Fransya ngan in dako nga puerto militar ha labnasan han Mediterraneo, nga mayda dako nga Franses nga base hin puwersa ha kadagatan. Nahamutang ini ha rehiyon han Provence-Alpes-Côte-d'Azur, ngan amo ini an prefektura o pamunuan han departamento han Var han kasanhi nga lalawigan han Provence.
An Komyun han Toulon mayda 165,514 ka molupyo (2009), nga naghihimo hiní nga amo an ika-napulo-kag-lima nga gidako-i nga syudad ha Fransya. Sentro ini hin urbano nga langyab nga mayda 559,421 ka molupyo (2008), an ika-siyam nga gidako-i ha Fransya.[1] An Toulon amo an ika-tulo nga gidako-i nga syudad nga Franses ha labnasan han Mediterraneo sunod han Marseille ngan Nice.
An syudad han Toulon importante nga sentro para hin paghimo hin mga sakayan hin puwersa ha kadagatan, ha panagat o pangisda, ha paghimo hin vino, ngan an paghimo hin mga garamiton nga aeronotiko, mga armamento, mga mapa, papel, tabako, pagpatik, sapatos, ngan garamiton nga elektroniko.
An militar nga puerto han Toulon amo an dako nga sentro naval han Fransya ha labnasan hini ha Mediterraneo. Amo ini an balayan han Franses nga dara-hin-idro nga barko o aircraft carrier nga Charles De Gaulle ngan an grupo-para-hin-pag-away hini. An Mediterraneo nga Flotilya han Fransya nahabase ha Toulon.
Dugang nga barasahon[igliwat | Igliwat an wikitext]
- Le Chevallier à découvert, Jean-Pierre Thiollet, Laurens Ed., 1998. ISBN 2-911838-51-3
Mga pinanbasaran[igliwat | Igliwat an wikitext]
- ↑ Insee - Résultats du recensement de la population de 2008 - Unité urbaine de Toulon, (Frinanses) ginkuhà 22 Oktubre 2011
fon_Latn war_Latn war_Latn war_Latn war_Latn war_Latn vec_Latn war_Latn fra_Latn